PADA MASA HADAPAN,
JURANG YANG MEMBEZAKAN MANUSIA DAN MESIN MAKIN RAPAT.
KEMAJUAN TEKNOLOGI MEMBOLEHKAN MANUSIA
MEMPERKASAKAN DIRI MEREKA DENGAN ALAT GANTIAN SIBERNETIK.
HANKA ROBOTICS, YANG DIBIAYAI KERAJAAN
SEDANG MEMBANGUNKAN EJEN TENTERA
YANG AKAN MERAPATKAN LAGI JURANG INI.
DENGAN MEMINDAHKAN OTAK MANUSIA KE DALAM JASAD SINTETIK,
MEREKA MENGGABUNGKAN CIRI-CIRI TERBAIK
MANUSIA DAN ROBOT.
PROJEK 2571
Paras oksigen menurun.
Fungsi otak normal.
Pengambilan serebrum sedia untuk diteruskan.
Rangka robot sedang disediakan dan menunggu pemindahan otak.
Memulakan projek 2571.
Sekarang mata kamu akan dibuka.
Bertenang.
Kamu selamat.
Tak apa, tarik nafas.
Tarik nafas.
Bernafas.
Bagus.
Helo, Mira.
Saya Dr. Ouelet.
Kamu ingat apa-apa tentang serangan itu?
Apa yang berlaku?
Saya sedang lemas.
Ada air!
Betul. Kamu berada di atas bot.
Bot pelarian.
Ia ditenggelamkan oleh pengganas.
Kenapa saya tak dapat rasa badan saya?
Mira, badan kamu cedera parah.
Kami gagal menyelamatkannya.
Cuma otak kamu yang dapat diselamatkan.
Kami dah bina jasad baru untuk kamu.
Satu rangka sintetik.
Tapi minda, jiwa,
"roh" kamu,
masih kekal.
Teruskan.
Beri dia sedatif.
Adakah ia akan berjaya?
Sudah tentu.
Dia satu keajaiban.
Mesin tak boleh memimpin, ia hanya boleh mengikut arahan.
Mesin tak boleh berfikir, mengambil berat atau ada gerak hati.
Tapi dengan minda manusia di dalam kerangka sibernetik,
Mira boleh buat semua itu dan macam-macam lagi.
Dia makhluk pertama jenisnya.
Dia akan menyertai Seksyen 9 sebaik saja dia boleh beroperasi.
Tolong jangan buat begitu.
Kamu akan mengubah seorang manusia yang kompleks ke mesin.
Saya tak anggap dia sebagai mesin.
Dia ialah senjata.
Dan masa depan syarikat saya.
SETAHUN KEMUDIAN
Penambahbaikan memori pertama yang direka secara buatan.
Protokol latihan Sirenum ialah cara paling cepat dan cekap
untuk membangunkan keupayaan yang anda inginkan.
Lebih utuh.
Alamilah kuasa dengan Sarung Tangan Pneuma.
SARUNG TANGAN PNEUMA
Lebih utuh. Alamilah kuasa.
Jenayah siber ialah kesalahan yang amat serius.
Hukuman maksimum, 15 tahun penjara.
Hanka Robotics memberi jaminan
keselamatan dan integriti anda dari ancaman luar.
Semua unit peronda udara, sila maklum.
Mungkin ada kegiatan jenayah siber di kawasan ini.
Ruang udara di semua kawasan bersebelahan akan ditutup.
Seksyen 9 kini berada di lokasi.
Saya ulang, semua unit peronda udara, sila maklum.
Mungkin ada kegiatan jenayah siber di kawasan ini.
Ini Mejar. Saya di lokasi.
Sedang menunggu arahan.
Buat penilaian dan beri laporan.
Saya manusia. Saya tak sempurna.
Tapi saya terima perubahan
dan keperkasaan.
Sekarang, saya boleh buat apa saja.
Saya tahu segala-galanya. Saya boleh jadi apa saja.
Saya nak kamu dengar sesuatu.
Itu anak saya, dia berusia empat tahun.
Pada masa yang sama dia menyanyi,
dia belajar berbahasa Perancis dengan fasih.
Kamu tahu tak lagu itu...
Ada peti gema di sini.
Ada orang sedang mengimbas trafik data.
Cari destinasi penghantaran datanya.
Jom kita tengok siapa yang sedang dipantau.
Mengakses rangkaian sekuriti hotel.
Apa yang tuan nampak?
Banyak hotel yang saya kena imbas.
Ada bilik jamuan khas untuk Presiden Persekutuan Afrika.
Dr. Osmond menjadi tuan rumah bagi pihak Hanka Robotics.
Dah dapat. Tingkat 43.
Hubungi kakitangan Presiden. Ada orang sedang memantaunya.
Dr. Osmond,
apa yang kamu mahu daripada kami?
Sebenarnya, ia berkenaan apa Hanka Robotics boleh buat untuk kamu.
73% daripada dunia ini telah menerima era keperkasaan-siber.
Kamu nak ketinggalan zaman?
Rakyat saya menerima keperkasaan-siber seperti saya.
Tapi tiada sesiapa yang benar-benar faham risikonya
kepada individu, identiti apabila kita mengganggu jiwa manusia.
Tuan-tuan. Maaf. Saya rasa tuan dah tersalah...
Ruang legar. Enam lelaki. Tembakan dilepaskan.
Bila Seksyen 9 akan tiba?
-Dua minit lagi, Mejar. -Terlalu lama.
Saya nak masuk sekarang.
Tunggu!
Mejar, berhenti!
Saya pernah dengar saranan ini daripada pesaing kamu.
Dan kini Hanka Robotics sarankan dalam majlis minum sake.
Apa kamu buat?
Lihat. Ini yang saya maksudkan.
Mejar!
Mulakan godaman.
Tolong saya. Tolonglah. Jangan biar saya mati.
Siapa yang hantar kamu?
Tolong saya. Tolonglah.
Jawab!
Jika kamu bekerjasama dengan Hanka Robotics, kamu akan dimusnahkan.
Kamu tak apa-apa?
Kamu cedera.
Kamu tak sama.
Dia cuma robot!
Kamu dan kulit kamu berhak mendapat jagaan terbaik.
Cubalah krim tangan kami.
JABATAN PERTAHANAN IBU PEJABAT SEKSYEN 9
Apa maklumat yang kita ada tentang Osmond?
Setakat ini, sedikit saja.
Dia ketua bahagian robotik di Hanka.
Dia manusia, tapi sudah diperkasakan secara siber.
Bagaimana dia digodam?
Entah bagaimana satu robot geisha berjaya memintas penyulitannya.
Kamu nampak berbeza.
Apa yang kamu buat?
Kenapa kamu selalu fikir dia suka memperkasakan dirinya?
Sebab ia memang benar.
Hati mekanik-siber.
Dah lama saya simpan duit.
Sekarang saya boleh minum sampai puas.
Kamu perkasakan diri supaya boleh minum banyak arak?
Terimalah keperkasaan, Togusa.
Kita tak akan berada di sini tanpanya.
Tak mengapa, saya lebih suka jadi manusia tulen.
Ada lagi maklumat tentang robot geisha yang musnah itu?
Hanka sedang membuat imbasan.
Dr. Dahlin akan berikan laporan...
Saya dah bercakap dengan Perdana Menteri.
Dia mahukan laporan lengkap.
Ekoran dari serangan semalam,
tiga lagi ahli sains Hanka telah dibunuh
di makmal utama syarikat itu.
Dua mangsa pertama ditembak,
dan mangsa ketiga dipukul sampai mati
oleh robot pembantunya sendiri.
Semuanya menunjukkan kesan penggodaman serebrum.
Seperti yang geisha itu buat kepada Osmond.
Semuanya pegawai kanan di Hanka,
seperti Osmond.
Satu mesej ditinggalkan di setiap lokasi jenayah oleh seseorang
yang menggelar dirinya
sebagai Kuze.
Jika kamu bekerjasama dengan Hanka Robotics, kamu akan dimusnahkan.
Togusa.
Kamu dan Ladriya, pergi jumpa En. Cutter, CEO Hanka.
Mejar dan Batou, dapatkan laporan daripada Dahlin.
Siasat apa yang dia temui daripada geisha itu.
Mejar!
Saya larang kamu dari terjun.
Saya terpaksa, jika tidak, ramai lagi orang akan mati.
Kamu anggota pasukan saya dan kamu tanggungjawab saya.
Saya akan cari dia dan saya akan bunuh dia.
Bukankah itu tujuan saya dibina?
Kamu bukan sekadar senjata.
Kamu ada jiwa...ada roh.
Apabila kita melihat keunikan kita sebagai kebaikan,
barulah kita berasa tenang.
Locus Solus,
menyusun semula struktur genetik anak anda dengan selamat.
Pembentukan keluarga yang lebih sihat.
Kenapa dengan kamu semasa di hotel malam tadi?
Tak ada apa-apa. Saya okey.
Kamu pasti?
-Hei, sayang, kamu nak dinaik taraf? -Ke tepi.
-Saya ada apa yang kamu mahukan. -Pergi!
-Hei, Ming! -Hei, Batou!
-Saya ada tulang untuk kamu. -Terima kasih, kawan.
Untuk anjing-anjing itu.
Kamu tak suka orang,
tapi kamu prihatin terhadap anjing?
Entahlah. Saya suka anjing terbiar, dan anjing terbiar sukakan saya.
Anjing suka kamu sebab kamu beri anjing makan.
Kamu tak berhati perut.
Mari sini!
Hei, Gabriel.
Ini Mejar.
Mejar, Gabriel.
Dulu kami bela seekor anjing.
Biar betul.
Saya ingat kamu jenis yang suka kucing.
Kamu tak suka bercakap tentang hal itu, bukan?
Apa?
-Masa silam kamu. -Tak banyak yang saya ingat.
Cuma cebisan-cebisan saja.
Bagaimana dengan keluarga kamu?
Ibu bapa saya mati ketika membawa kami ke negara ini.
Bot kami karam di pelabuhan.
Saya hampir lemas.
Seolah-olah,
ada kabus tebal yang menyelubungi memori saya
dan penglihatan saya tak dapat menembusinya.
Kamu bertuah.
Setiap hari saya bergelut dengan memori saya.
Lebih elok jika tak ingat apa-apa.
Seperti kamu.
MENARA HANKA IBU PEJABAT HANKA ROBOTICS
Selamat datang ke Hanka Robotics.
Semua pelawat mesti mempamerkan ID yang sah pada setiap masa.
Tolong buka dan genggam.
Sistem dalaman kamu rosak.
Mungkin lain kali, kamu boleh reka yang lebih baik.
Apa khabar?
Baik. Saya tak rasa apa-apa.
Tak, saya tanya khabar jiwa kamu.
Saya mengalami gangguan rawak kebelakangan ini.
Tapi ia pasti akan berhenti.
Kamu ada makan ubat?
Ya.
Tapi gangguan ini masih berulang.
Pagi tadi, dua kali.
-Bunyi atau imej? -Kedua-duanya.
Saya dah nampak.
Kamu ada lakukan muat turun yang tak disulit?
-Tidak. Padamkan saja untuk saya. -Kelulusan?
Nama saya Mejar Mira Killian,
dan saya berikan kelulusan untuk memadam data ini.
Selesai.
-Masalah kecil saja. -Apa ia sebenarnya?
Gema deria daripada minda kamu. Bayangan.
Saya tak pasti.
Bagaimana kamu bezakan antara gangguan dan memori?
Gangguan itu ada tekstur yang berbeza
dari kod kamu yang lain.
Saya nampak segala-galanya.
Semua fikiran kamu, keputusan kamu.
Nampaknya privasi hanya untuk manusia.
Kamu memang manusia.
Orang lihat kamu sebagai manusia.
Semua orang di sekeliling saya layak digelar manusia.
Mereka ada hubungan dengan sesuatu yang tak sama seperti
saya.
-Seolah-olah saya tiada masa silam. -Kamu ada masa lampau.
Lambat-laun, kuatlah hubungan kamu dengan masa silam
dan dengan orang lain.
Tolong buka dan genggam.
Kita dambakan memori seolah-olah ia menggambarkan siapa diri kita,
tapi sebenarnya itu tak benar.
Tindak-tanduk kita yang menggambarkan siapa diri kita.
Anda sedang memasuki kawasan Hanka yang dikawal.
Kakitangan saja dibenarkan masuk.
Tolong matikan alat komunikasi yang diperkasakan.
Saya sibuk.
Dr. Dahlin! Kamu dah selesai?
Jika kamu tak tembak geisha ini bertubi-tubi,
kerja saya tentu lebih mudah.
-Bukan saya yang tembak dia. -Saya yang tembak.
Ini akan memakan masa berhari-hari.
Saya kena laksanakan beratus-ratus simulasi yang mungkin sesuai.
Kita tak ada masa.
Dia robot pengiring Hanka.
Tapi dia diprogramkan semula untuk penggodaman serebrum.
Apa yang ada di dalam pemacunya?
Tiada apa-apa.
Data musnah ketika sedang dalam transmisi.
Tiada kesan apa yang dia cari.
Perkakasannya rosak.
Mereka musnahkannya!
Saya terpaksa lakukan Selaman Minda.
Penyulitan tak boleh dilakukan semasa Selaman Minda.
Saya tahu.
Mereka mungkin tinggalkan perangkap dalam dirinya.
Denyutan magnetik. Virus.
Betul katanya.
Minda kamu terdedah pada penggodamnya.
Kamu tiada perlindungan.
Saya mesti menyelami memorinya.
Itu jalan tercepat untuk mencari Kuze.
Ia terlalu berbahaya.
Dan sangat tak bertanggungjawab.
Kamu pasti?
Jika kamu nampak kod bahaya, putuskan sambungan.
Kenapa kamu pula yang berpeluh?
Mulakan.
Sambungan minda siber kepada Mejar
kini aktif dan tidak disulit.
Kelulusan diperlukan untuk memuat turun data.
Nama saya Mejar Mira Killian, dan saya berikan kelulusan.
Terima kasih.
Putuskan sambungan. Keluarkan dia.
Keluarkan dia!
Saya sedang cuba, tapi dia sedang digodam.
Keluarkan dia sekarang!
Sekarang!
Kamu okey?
Saya tahu lokasi Kuze.
Saya tahu tempat ini.
Pasaran gelap untuk alat ganti.
-Kamu dah lengkap bersenjata? -Ya.
Sasaran di bilik bawah tanah. Saya akan mengetuai.
Tukar ke komunikasi minda.
-Saya harap kamu ada berlatih. -Itu tak adil.
Saya perlu sedikit masa untuk
membiasakan diri.
Dua pengawal upahan di pintu. Bersenjata dan diperkasakan.
Baik. Kami akan uruskan.
Ada banyak senjata di kelab malam ini.
Ia kelab Yakuza. Biasalah.
Saya agak suka tempat itu.
Saya dah agak.
Saya perlu tarik perhatian,
mungkin saya boleh ke bilik bawah tanah dengan cara itu.
Kamu bukan nak cari pasal, bukan?
Saya cuma nak berseronok dan minum-minum.
-Boleh saya bantu? -Saya mencari seseorang.
Kamu pernah datang ke sini?
Kawan saya pernah tukar alat ganti di sini. Taraf industri.
Kami tak tukar alat ganti di sini.
Saya tersilap.
Apa kata kamu berseronok dengan kami?
Kami ada bilik persendirian.
Saya dah masuk.
Saya akan datang jika kamu perlukan saya.
Kamu kata kawan kamu kerja di sini?
Saya kata dia pernah tukar alat ganti di sini.
Dia manusia?
Kawan kamu itu.
Apa maksud kamu?
Batou.
Kamu dengar tak?
Siapa yang buat kerja menakjubkan ini untuk kamu?
Ia indah sekali.
Ladriya. Pistol.
Ini dia.
Batou, saya kehilangan isyarat.
Jangan risau, sayang.
Tiada orang akan ganggu kita.
Dengar sini.
Tiada isyarat boleh masuk atau keluar.
Mejar, saya berada di lokasi. Kamu dengar tak?
Bir.
Jika kamu tak jawab, hati saya akan tergores.
Ladriya, kamu terima isyarat Mejar tak?
Tiada. Isyarat masih disekat.
Saya cepat bosan, jadi,
jika kamu tak mahu bercakap,
mungkin kamu boleh menari!
Mejar, jawablah cepat.
Kamu kata jangan cari pasal.
Menari.
Sudah! Cukup!
Sebenarnya,
saya bukan dibina untuk menari.
Isyarat saya sudah kembali. Saya sedang menuju ke bilik belakang.
Lama tak dengar suara kamu. Kita jumpa di sana.
Jika kamu bekerjasama dengan Hanka Robotics, kamu akan dimusnahkan.
Mejar?
Mana Batou?
Di bahagian Pemerkasaan. Dia tak apa-apa.
Kamu yang paling banyak terkena ledakan itu.
Saya nampak dia di bawah sana.
Dia seolah-olah
sedang menunggu saya.
Kami buat imbasan sinaps ke atas kamu.
Segala yang kamu nampak sedang dinilai oleh Seksyen 9.
Imbasan itu
juga menunjukkan beberapa gangguan rawak.
Ia semakin teruk.
Sejak bila?
Sejak Selaman Minda itu.
Adakah kamu kenal mana-mana gangguan itu?
Tidak.
Saya tak ingat langsung.
Kalian pernah menyelami rangka yang sama.
Ia boleh membawa padah.
Kamu tak dibenarkan membuat Selaman Minda ke atas geisha itu.
Kamu kecewa.
Sebenarnya, saya bimbang.
Kamu tak kebal.
Saya boleh baiki tubuh kamu, tapi saya tak boleh lindungi minda kamu.
Kenapa tidak?
Kamu nampak semua fikiran saya,
jadi kamu tentu boleh melindunginya.
Mira, cuba faham betapa pentingnya diri kamu.
Suatu hari nanti, semua orang akan jadi seperti kamu.
Kata-kata kamu membuat saya terasa begitu terasing.
Saya boleh nampak kamu.
Berapa jari yang saya tunjuk?
Kelakarnya.
Jangan kutuk.
Kamu pilih lensa itu?
Ia untuk tujuan taktikal.
-Kamu terlalu pentingkan kerja. -Apa lagi saya boleh buat?
-Ia sesuai dengan kamu. -Ya?
Saya ada penglihatan nampak malam, zum lebih daripada satu kilometer
dan X-ray.
Sekarang, saya boleh lihat seperti kamu.
Jangan risau. Kamu akan biasa nanti.
Terima kasih kerana menyelamatkan saya.
Syukurlah kamu selamat.
Mejar?
Boleh tolong bagi anjing-anjing itu makan?
Saya tak mahu menakutkan mereka.
Baiklah.
Adakah pembiayaan kamu tak mencukupi, En. Aramaki?
Adakah Seksyen 9 kekurangan sumber operasi yang penting?
Kami ada segala yang diperlukan.
Mejar ialah senjata kita paling canggih, sekiranya dia mengikut arahan.
Dan Dr. Ouelet beritahu saya
yang kamu benarkan dia menyelam minda geisha yang telah digodam itu.
Kamu sedar betapa pentingnya
Hanka kepada kerajaan ini.
Mejar ialah masa depan syarikat saya.
Jika kamu jejaskan sistemnya sekali lagi,
saya akan tutup seksyen ini.
Ya, tuan.
En. Cutter.
Tapi hati-hati apabila mengugut saya.
Saya ikut arahan Perdana Menteri, bukan Hanka.
Marilah ikut saya.
Cipta kejelitaan anda sendiri. Kejelitaan yang menyerlah.
Kamu manusia?
Ya.
Boleh tanggalkan hiasan itu
supaya saya boleh lihat wajah kamu?
Apa rasanya?
Ia rasa
berbeza.
Kamu apa sebenarnya?
SULIT - PROJEK 2571
HANKA FAIL KAKITANGAN
Pandang saya.
Beritahu saya apa yang mereka ambil daripada saya.
Maaf. Mereka tak beritahu kami.
Rasa pelik pula memandu dengan mata ini.
Kenapa kamu ambil ubat itu?
Supaya otak saya dapat menerima jasad ini.
Mejar, Batou, balik ke ibu pejabat.
Ada apa?
Seorang lagi ahli sains Hanka ditemui mati.
Dr. Dahlin.
Baik.
Mejar, ikut saya.
Apa itu?
Dia jumpa benda yang Kuze curi daripada Osmond.
Ia senarai semua orang yang terlibat dengan projek yang dipanggil 2571.
Merekalah sasarannya.
Ada sesiapa lagi dalam senarai itu?
Cari Ouelet. Sekarang!
Dia sedang dipindahkan. Dia tak dapat dihubungi.
Apabila saya pandang dia, saya terfikir,
"Kamu nak saya bayar untuk kelas biola juga."
Jangan salah faham.
Saya amat menyayangi anak saya.
Betul. Dia hebat.
Tapi apabila dia berlatih main benda itu, bunyinya teruk, bukan?
Kenapa tak pilih kelas piano?
Harganya sama saja.
Dan bunyinya tak seteruk itu.
Sekurang-kurangnya jika kamu tak pandai main, bunyinya...
2571. Beritahu saya segala-galanya!
Kamu sanggup mati untuk 257...
Pergi!
Mana Kuze?
Kenapa dia nak bunuh Ouelet?
Saya tak tahu apa-apa.
Cukup! Cukup!
Kita perlukan dia hidup-hidup.
Tolonglah, dah berulang kali saya cakap.
Kamu salah orang.
Jadi beritahu kami siapa kamu.
Nama saya Lee Cunningham.
-Dari mana kamu dapat senjata itu? -Saya tak tahu.
Siapa masukkannya ke dalam trak?
Saya tak tahu apa-apa tentang senjata itu! Saya dah kata!
Saya nak ambil anak gadis saya. Dia hadiri kelas biola.
Siapa namanya?
-Ini anak kamu? -Ya.
Dia comel, bukan?
-Ini anak gadis kamu? -Ya.
Kamu ada anak?
Kamu tinggal di mana?
Saya tak ingat.
Saya rasa ia tempat tinggi. Ia bangunan tinggi?
Tempatnya tinggi, bukan?
Kamu tiada anak.
Kamu tiada isteri. Kamu tinggal bersendirian.
-Hanya kamu seorang. -Apa? Tidak.
Kami dah ke rumah kamu. Tiada siapa di sana.
-Tidak. -Kamu tinggal di sana
-seorang diri selama 10 tahun. -Tak!
Kamu bohong.
Saya tak bohong!
Saya tak bunuh sesiapa!
-Kenapa buat begini kepada saya? -Putuskan sambungan hologram.
Tolonglah!
Saya tak buat apa-apa!
Kenapa kamu asyik kata begini kepada saya?
Saya tak faham. Kenapa dia tak tahu?
Godaman itu membentuk vakum. Kuze padamkan memorinya
dan memasukkan realiti baru.
Sekurang-kurangnya dia dapat fikir yang dia ada anak.
Apa bezanya?
Fantasi, realiti.
Mimpi, memori.
Semuanya sama.
Cuma gangguan saja.
Kuze.
Dia ada di dalam sana.
Kiub ini selamat. Tak mungkin, Mejar.
Pengesan bohong.
Tentu dia godam melaluinya.
Kita patut sambung ke mesin itu,
kesan tempat asal kod dan kunci lokasinya.
Buat sekarang.
Jangan masuk ke dalam. Ia terlalu bahaya!
Mejar.
Kita tak tahu apa lagi yang dia mampu buat.
Isyaratnya tak stabil. Boleh kamu kunci lokasinya?
Mungkin boleh.
Kita perlu cepat. Isyarat itu semakin hilang.
Menyambung.
Siapa kamu?
Mari sini.
Saya malu.
Saya tak cantik
seperti kamu.
Beritahu saya siapa kamu.
Saya dilahirkan lebih daripada sekali.
Jadi saya ada lebih daripada satu nama.
Saya akan cari kamu.
Nanti dulu.
Saya belum selesai.
Mesin sedang mengesan lokasinya.
Kita dah dapat lokasinya!
Saya mesti jumpa dia.
Tidak, tolonglah. Saya tahu...
Kita dah jumpa dia.
Ayuh.
Sediakan senjata.
-Pergi. -Ikut saya.
Jangan bangun!
Letakkannya ke bawah.
Grenad!
Mejar!
Jawab.
Saya tahu kenapa kita gagal mencarinya.
Dia guna minda manusia untuk membina rangkaiannya sendiri.
Kami dalam perjalanan ke lokasi kamu.
Beritahu saya siapa kamu.
Sayalah orang yang kamu ingin musnahkan.
Dalam kehidupan ini, nama saya ialah
Kuze.
Apa kamu buat kepada saya?
Saya sambungkan kamu ke rangkaian yang saya bina.
Apabila tugas saya di dunia ini selesai,
roh saya akan selamat dan hidup semula.
Apa kamu mahu daripada saya?
Saya mula
tertarik kepada kamu,
semasa membaca kod kamu,
ketika kamu menyelami minda geisha itu.
Saya tak pernah merasai perasaan ini namun,
saya seperti pernah merasainya.
Kita serupa.
Kita tak serupa.
Kamu bunuh orang yang tak berdosa.
"Tak berdosa," itu yang kamu gelar mereka?
Mereka bina saya begini.
Siapa yang bina kamu?
Apa yang mereka beritahu kamu?
Bahawa kamu yang pertama?
Pemindahan serebrum pertama?
Kamu hasil daripada apa yang mereka pelajari
dari kegagalan mereka dengan saya.
Apa maksud kamu?
Saya masih sedar ketika mereka bedah
jasad saya dan buang saya
seperti sampah.
Ketika itu, saya terlantar di atas meja,
mendengar doktor kata yang minda saya tak serasi dengan rangka
yang dibina oleh mereka.
Bagaimana Projek 2571
telah gagal,
dan mereka harus beralih
kepada kamu.
Kamu sangat cantik.
Mereka sudah jauh lebih maju
sejak mereka hasilkan saya.
Mereka fikir kita akan menjadi sebahagian daripada evolusi mereka,
tapi kita telah dicipta
untuk berevolusi sendiri,
lebih daripada mereka.
"Evolusi," itu yang kamu panggil
membunuh semua orang yang mencipta kamu?
Kamu tak faham cakap saya.
Kamu pembunuh.
Mereka cuba bunuh saya dulu.
Itu namanya melindungi diri.
Mempertahankan diri!
Lebih ramai yang akan mati
sehinggalah mereka beritahu saya
apa yang mereka rampas!
Saya tak akan biarkan itu berlaku.
Kamu nak bunuh saya?
Seperti yang lain.
Bunuhlah.
Buatlah mengikut program kamu.
Apa itu?
Saya tak ingat, tapi saya dihantui olehnya.
Kamu nampak tak?
Togusa!
Jangan ambil ubat yang mereka berikan kepada kamu.
Mereka gunakannya untuk menyekat memori kamu.
Rangka kamu milik mereka, tapi bukan roh kamu.
Roh kamu milik kamu.
Jika kamu ingat tentang itu,
mungkin kamu boleh ingat segala-galanya.
Jauhkan diri daripadanya! Meniarap di atas lantai, sekarang!
Mejar!
Mira.
Syukurlah kamu selamat!
Dah berjam-jam kamu menghilangkan diri!
Tiada sesiapa tahu di mana kamu berada.
Apa?
Kamu menakutkan saya.
Bertenang.
Ada berapa ramai lagi sebelum saya?
Kerumitan merangka minda kamu belum pernah dilakukan sebelum ini.
Tak dinafikan pasti ada yang akan gagal.
Berapa ramai?
Berpuluh-puluh orang.
Berapa ramai?
Sembilan puluh lapan cubaan yang gagal sebelum kamu.
Kamu bunuh 98 orang yang tak berdosa.
Tidak, saya tak bunuh sesiapa.
Kamu tak akan berada di sini atau wujud jika bukan kerana semua eksperimen itu.
"Eksperimen"?
-Kamu anggap saya eksperimen? -Tidak!
Tidak, Mira!
Pengorbanan telah dibuat.
Dari mana asalnya jasad-jasad itu?
Saya berasal dari mana?
En. Cutter bawa mereka kepada kami.
Saya tak pernah tanya.
Pelabuhan itu!
Ibu bapa saya.
Cara mereka mati.
Adakah ia benar-benar berlaku?
Tidak.
Kami beri kamu memori palsu.
Cutter nak memberi kamu motivasi
untuk melawan pengganas.
Saya tak setuju.
Ia tindakan yang kejam, tapi kerja saya penting,
dan kamu dihasilkan.
Kamu sangat cantik.
Segala yang saya ada, semuanya palsu.
Saya dah jumpa dia.
Saya dah suruh kamu berhati-hati.
Selama ini, kamu memang tahu orangnya.
Kamu bina dia.
Mindanya ganas dan tak stabil.
Sambungan serebrumnya mudah putus!
-Saya dah cuba selamatkan dia! -Tidak.
Kamu biarkan dia mati.
Tiada kesan Kuze lagi, tuan.
Periksa zon atas selepas ini.
Ada berita tentang Mejar?
Dia dah hilang dan putuskan hubungan. Dia senyap terus.
Baik, tuan.
Saya tahu di mana kita boleh cari dia.
Saya tak suruh kamu datang ke sini.
Kamu tak pernah suruh.
Tapi saya sentiasa datang.
Mereka suruh kamu datang untuk tahan saya?
Saya cuma nak memancing ikan. Ada nampak ikan?
Kamu pekerja yang setia. Kamu ikut arahan,
jadi, jika mereka suruh kamu bunuh saya...
Jangan mengarut. Kamu akan buat saya marah.
Bagaimana keadaannya di bawah sana?
Sejuk dan gelap.
Bagaikan berjuta-juta batu jauhnya.
Tiada suara.
Tiada aliran data.
Cuma...
kekosongan.
-Ia menakutkan saya. -Jika begitu, kenapa kamu lakukannya?
Ia rasa benar.
Kenapa kamu tak halang Kuze?
Saya tak tahu siapa lagi yang saya boleh percaya.
Kamu percayakan saya, bukan?
Ya, benar.
Saya cuma rasa tak sedap hati.
Saya nak kamu bawa saya balik.
Ada lagi maklumat yang saya perlu tahu.
Baik.
Dr. Ouelet,
apa yang kamu beritahu dia?
Dia tahu.
Saya nak bawa dia balik.
Hanka Security menghubungi ibu pejabat.
Kami dah tahan Mejar.
Kenapa dia diberi sedatif?
Kesetiaannya kini kepada seorang pengganas.
Tapi kamu tentu dah tahu.
Kamu sepatutnya hubungi saya semasa dia mula-mula jumpa kamu.
Sebaliknya, kamu beri dia maklumat.
Apa hak kamu nak
-mengarah saya... -Kita hampir berjaya dengan 2571.
Kini, kita perlu beralih ke lelaran seterusnya.
2571 tak gagal.
Saya akan padam semua data dan program dia semula.
Dia tak akan ingat dia langsung!
Tidak.
Muat turun semua data tentang pengganas itu,
kemudian saya nak kamu hapuskan dia.
Apa?
Reka yang lebih baik.
-Saya akan padam semuanya. -Kamu dah padam sebelum ini.
-Dia milik saya. -Tidak.
Dia hasil kontrak jabatan saya.
Kita berjaya.
Dia bukan sekadar manusia atau kecerdasan buatan.
Kita dah ubah seluruh identitinya.
Tapi rohnya kekal!
Rohnya yang buat kita gagal.
Kita tak boleh kawal dia.
Dia bukan lagi aset yang berguna.
Kamu yang patut hapuskan dia.
Apa yang kamu buat kepada saya?
Saya akan jalankan imbasan sinaps standard,
muat naik data tentang serbuan itu,
dan cari apa sebenarnya yang Kuze beritahu kamu.
Kamu tahu apa yang dia beritahu saya.
Perkara sebenar.
Kamu sedang memadamkan segala-galanya, bukan?
Tidak.
Supaya saya tak ingat
kamu.
Nama saya Mejar Mira Killian,
dan saya tak luluskan pemadaman data ini.
Saya tak luluskan.
Kami tak pernah perlukan kelulusan kamu.
Kelulusan kamu atau sesiapa saja.
Kamu nak bunuh saya,
bukan?
Mira?
Kamu dengar tak?
Mira?
Ini masa silam kamu, masa silam kamu yang sebenar. Ambil.
-Pengawal! -Cepat, cepat!
Cepat, pergi!
Pergi.
Pergi!
Sila pergi ke bilik selamat yang disediakan untuk anda.
Amaran sekuriti di paras 25.
Memulakan prosedur penutupan.
Sila pergi ke bilik selamat yang disediakan untuk anda.
Terima kasih atas kerjasama anda.
Itulah masalahnya dengan emosi manusia.
Saya nak lihat imbasannya.
Dia bunuh Dr. Ouelet!
Jangan berhubung dengannya lagi.
Hanka Security akan buru dia mulai sekarang.
-Apa arahan mereka? -Hapuskan dia serta-merta.
Kamu nak bunuh dia? Kamu bina dia!
Suruh sarjan kamu bertenang.
Mejar tak akan cederakan Dr. Ouelet!
Dia bukan lagi Mejar!
Ada seorang ejen Seksyen 9 di bawah program pengganas.
Jika ini diketahui umum, habislah unit kamu.
Jika kamu bunuh dia,
kami dah tak berguna lagi.
Saya akan pertimbangkan kata-kata kamu.
Jadi apa kita nak buat sekarang?
1912 APARTMEN AVALON
Pumpkin!
Kamu buat saya terperanjat.
Dia sukakan kamu.
Saya sedang mencari...
Masuklah.
Ya, mari.
Kamu nak minum teh?
Okey.
Itu bilik Motoko.
Anak gadis saya mati setahun yang lalu.
Saya bersimpati.
Dia lari dari rumah.
Dia memang bermasalah.
Kami bertengkar.
Tapi kita semua pernah bertengkar dengan ibu bapa kita, bukan?
Sila duduk.
Apa yang berlaku kepadanya?
Entahlah.
Pihak kementerian hantar abunya kepada saya
dan beritahu saya yang dia bunuh diri.
Tapi Motoko... Tak mungkin.
Saya tak percayakan mereka.
Dia gembira
tinggal di zon bebas undang-undang bersama kawan-kawannya.
Dia tulis manifesto tentang
bagaimana teknologi memusnahkan dunia.
Pada suatu hari,
polis datang
dan mereka lari.
Pelik.
Saya nampak ramai gadis muda yang macam dia.
Di jalan raya, dalam mimpi saya.
Seolah-olah dia masih di sini.
Dia seorang
yang tak gentar!
Dan liar.
Kamu mengingatkan saya kepadanya.
Maaf.
Bagaimanakah saya mengingatkan kamu kepadanya?
Cara kamu pandang saya.
Kamu siapa?
Saya tak tahu.
Tunggu!
Boleh kamu datang melawat saya lagi?
Boleh.
Aramaki.
Dengar sini.
Saya tak pernah terlibat dalam serangan pengganas.
Ibu bapa saya,
semuanya ialah data yang diletakkan di dalam minda saya.
Dan ada lagi yang lain.
Remaja yang lari dari rumah seperti saya
yang dianggap sampah masyarakat.
Kuze salah seorang daripada mereka. Sebab itu dia akan datang.
Untuk menghapuskan Hanka.
Boleh kamu buktikan kata-kata kamu?
Dr. Ouelet boleh.
Ouelet dah mati.
Cutter kata kamu bunuh dia.
Letak saya dalam rangkaian.
Saya nak Kuze jumpa saya.
Cutter juga akan jumpa kamu.
Saya tahu. Tapi saya harus melakukannya.
Saya akan berjumpa Perdana Menteri.
Cutter harus bertanggungjawab atas tindakannya.
Dia mesti dihalang.
Virus itu telah merebak.
Semua ejen tukar ke Komunikasi Minda sekarang!
Jangan hantar arnab
untuk bunuh musang.
Misi kita telah terbongkar.
Saya ulang.
Misi kita telah terbongkar.
Mejar telah dikesan dalam rangkaian.
Dia berada di zon bebas undang-undang.
Bantuan udara akan tiba dalam masa lima minit.
Adakah kereta kebal lelabah berada berdekatan?
Ya, tuan. Menunggu arahan tuan.
Hideo!
Motoko!
Ia memang wujud.
Tempat ini.
Saya ingat apa yang mereka buat kepada kita.
Cutter dan orang-orangnya.
Di sinilah mereka tangkap kita.
Dulu kita selalu tidur di sini.
Kita seolah-olah sekeluarga,
kita semua lari dari rumah.
Kita sehelai sepinggang,
kita cuma ada satu sama lain.
Mereka rampas semua itu daripada kita.
Nama kamu Hideo.
Motoko.
Itu nama kamu.
Motoko.
Mari ikut saya
ke dalam rangkaian saya.
Kita akan berevolusi lebih maju daripada mereka.
Dan kita boleh balas dendam atas apa yang mereka buat kepada kita.
Mari
ikut saya.
Saya akan ambil alih kawalan sekarang.
Sistem senjata kawalan manual.
Kereta kebal lelabah kini aktif.
Itu Cutter! Dia dah kesan kita!
Sasaran diperoleh.
Tidak!
Sasaran telah dihapuskan.
Kamu hampir berjaya,
makhluk jijik.
Pusat motor terjejas.
Pasukan penembak hendap ada di lokasi?
Kami sedang menghampiri sasaran, tuan.
Ikut saya.
Tiada tempat untuk kita di sini.
Tidak.
Saya belum bersedia untuk pergi.
Tempat saya di sini.
Saya akan sentiasa bersama kamu,
dalam roh kamu.
Sasaran dapat dilihat.
Tunggu apa lagi?
Tembak!
Tidak!
Tembak lagi.
Saito, kamu dah jumpa Mejar? Dia selamat tak?
Dia akan selamat.
Jangan kutuk.
Siapa nama kamu?
Aramaki beritahu saya yang kamu pernah ada nama.
Motoko.
Kamu masih juga Mejar, bukan?
Ya.
En. Cutter.
Saya datang atas arahan Perdana Menteri.
Kamu didakwa melakukan pembunuhan dan jenayah menentang kerajaan.
Saya dah agak kamu orangnya.
Lebih baik jika kamu tak melawan.
Tolonglah.
Mejar?
Saya bersama Cutter.
Ada apa-apa lagi kamu nak beritahu dia?
Beritahu dia inilah keadilan.
Itulah tujuan saya dicipta.
Jadi, boleh saya dapatkan kelulusan kamu?
Nama saya Mejar,
dan saya berikan kelulusan.
Kamu tak perlu lagi datang ke sini.
Saya tahu.
Minda saya minda manusia.
Jasad saya jasad buatan.
Saya makhluk pertama jenis ini,
tapi saya bukan yang terakhir.
Kita dambakan memori seolah-olah ia menggambarkan siapa diri kita.
Tapi tindak-tanduk kitalah yang menggambarkan siapa diri kita.
Roh saya terus hidup untuk mengingatkan jenis kami seterusnya
yang sifat kemanusiaan ialah sifat mulia kami.
Saya tahu saya siapa
dan matlamat hidup saya.
Mejar.
Serang sasaran.
Kamu diberikan kelulusan.
Terjemahan sari kata oleh Noorsalwati Nordin